Automotris RhB ABe 4/4 III

L'Automotris RhB ABe 4/4 III l'è ona motris elettriga a correnta continova doperada in su la Ferrovia del Bernina del 1988.

 Storia 
I motris a hinn staa faa su in tra el 1988 e 'l 1990 in ses unità de la ditta SLM in collaborazion con la ABB, dividuu in dò sottaseri de trii unità ciascun.

Han sostituii i vegg automotris RhB ABe 4/4 I e eren fiancaa di automotris RhB ABe 4/4 II, che hinn staa poeu sostituii di Allegra de la Stalder Rail e al sò temp eren i mezz i pussee potent a correnta continova de la Retiga.

In del 2018 el s'è parlaa de la possibilità de mett voeuna di primm motris 'me mezz istoregh.

 Caratteristegh 
La motris, in la classiga livrea rossa de la Ferrovia Retiga, l'è bona de rivà a 65 km/h e la pò vess cobbiada anca cont i vegg automotris RhB ABe 4/4 II e con la locomotiva RhB Gem 4/4, oltra che cont el spazzanev Xrotet 9.218-19, de che la pò vèss guidada.

In del sistema svizzer ABe 4/4 el voeur dì che l'è 'na motris mista de prima e segonda class e con quatter ass, tutt motor.

L'è elettrifegda in correnta continova a 1'000 Volt e l'è la prima motris de la Retiga a 'vègh i motor asincron trifas e la pò tirà 95 tonelaa in su 'na pendenza del 70‰. Offrissen 12 post in prima class e 16 in segonda.

 Nomm 
Oltra al stemma del Canton Grison han ricevuu 'me de tradizion on nomm:
51: Poschiavo (Pos'ciav)
52: Brusio (Brus)
53: Tirano (Tiran)
54: Hakone
55: Diavolezza
56: Corviglia

 Galleria di foto 

 Bibliografia 




 Alter progett 

ABe 4/4 III